
Tisztelt Képviselő-testület!
I. Előzmények:

A Magyarország helyi önkormányzatairól szóló 2011. évi CLXXXIX. törvény 13.§-a szerint:
„13. § A helyi közügyek, valamint a helyben biztosítható közfeladatok körében ellátandó helyi önkormányzati feladatok különösen:
…
4. egészségügyi alapellátás, az egészséges életmód segítését célzó szolgáltatások”

Az egészségügyről szóló 1997. évi CLIV. törvény 152./A. §-a szerint:
„152/A. § A települési önkormányzat együttműködik a lakosságra, közösségekre, családi, munkahelyi, iskolai színterekre irányuló egészségfejlesztési tevékenységekben az ezeket végző szervekkel és személyekkel, valamint támogatja és aktívan kezdeményezi ezen tevékenységeket.”

2015. augusztus 1. napjával hatályba lépett az egészségügyi alapellátásról szóló 2015. évi CXXIII. törvény. E szerint:
5. § (1) A települési önkormányzat az egészségügyi alapellátás körében gondoskodik:
a) a háziorvosi, házi gyermekorvosi ellátásról,
b) a fogorvosi alapellátásról,
c) az alapellátáshoz kapcsolódó háziorvosi, házi gyermekorvosi és fogorvosi ügyeleti ellátásról,
d) a védőnői ellátásról, és
e) az iskola-egészségügyi ellátásról.
(2) Az alapellátás nyújtását érintő jogviszony megváltoztatásáról szóló döntésének meghozatala során a települési önkormányzat kikéri az alapellátást végző orvos, illetve védőnő véleményét.

Fentiek alapján a települési önkormányzat fő feladatai az egészségügyi alapellátás területén az alábbiak:
· Meghatározza az orvosi, gyermekorvosi, fogorvosi, védőnői körzeteket,
· Közalkalmazotti jogviszonyt létesít és tart fenn, illetve polgári jogi szerződést köt a feladat ellátójával, és/vagy társulási megállapodást köt a feladat ellátására. 

A Képviselő-testület a 2016. április 27-i ülésén meghozott 173/2016. KT-határozatában elfogadta az egészségügyi szolgáltatók éves beszámoltatásának egységes szempontrendszerét. A beszámolókat ezen szempontrendszer szerint kértük benyújtani, kibővítve az egészségügyi világjárvány okozta következményekkel és az ebből eredő többlet feladatokkal. 


II. A döntéshez szükséges információk, tájékoztatások:

A beérkezett egészségügyi beszámolók alapján a következő összefoglalás készült. Az Önkormányzat az egészségügyi alapellátás gyógyító-megelőző feladatait 2021-ben Fót Város Egészségügyi Központjában (2151 Fót, Szent Benedek u. 15.), a Fót, Eötvös u. 2. sz. alatti rendelőben és a Fót, Németh Kálmán u. 40. sz. alatti rendelőben biztosította Fót Város lakosságának.

A felnőtt házi orvosi tevékenységet 7 fő háziorvos, a fogorvosi tevékenységet 3 fő fogorvos látja el. Fót Város Önkormányzata az orvosok és az Önkormányzat között létrejött feladatellátási-szerződés alapján biztosítja a lakosság számára a felnőtt háziorvosi és fogorvosi szolgáltatást. Viszonyítva az előző évek adataihoz a betegforgalomban rendkívüli számszerű változást a különleges jellegű járványos megbetegedést a Covid járvány jelentett, a „szokásos” szezonális influenzajárvány csak kis részben jelent meg az év vége felé. A járvány elleni védekezés során a háziorvosi rendeléseket teljesen átalakították, a betegekkel leginkább telefonon és emailben tartották a háziorvosok a kapcsolatot. A járvány ősszel már kezdett enyhülni így lassan visszaállt a hagyományos rendelés. 
Dr. Tóth Szilvia a fóti 7. számú háziorvosi praxis tevékenységét a Szent Benedek parkban lévő rendelőben végzi. 
„Tárgyi feltételeink a minimum feltételeknek megfelelnek. Dr. Orbán Győzővel közösen beszerzett légkondicináló berendezést használnak. Rendelőnkben a rendelési időn kívül germicid lámpával fertőtlenítünk. 2021-ben műszerkészletünket egycsatornás EKG készülékkel számítógép parkunkat egy laptoppal bővítettük. A szünetmentes tápegység beszerzése jelenleg folyamatban van. Az épület korából, elavult gépészeti elemeiből adódó problémák gyakran nehezítik mindennapi munkánkat. Ennek megoldása halaszthatatlan, bízunk benne, hogy az új rendelő beruházása és megvalósítása a közeljövőben megtörténik. A praxis személyi állománya nem változott. Asszisztensem, Sata Kinga, diplomás ápolóként kiváló szakmai munkát végez, a betegekkel való kapcsolata igen jó, magas szintű kommunikációs készségével remekül végzi a munkáját a rendeléseken. Rendszeresen részt veszünk továbbképzéseken, kongresszusokon. 2021-ben a pandémia miatt a továbbképzések nagyrészt online/onlive formában zajlottak. Ezek keretében a jelenlegi továbbképzési időszak időarányos továbbképzéseit teljesítettük. 2022-ben az Oktató Családorvosok Országos Kongresszusán való részvételt tervezzük. (A beszámoló megírásának idejére ez már meg is történt a sikeres tesztírással együtt.) Praxisunk 2009 márciusában indult újonnan bevezetett praxisként. Az elmúlt években a praxisba tartozó betegek száma folyamatosan növekedett, a 2021-es év végére a praxis létszáma 2263 fő volt, jelenleg degresszió alá esünk a finanszírozásban (bizonyos betegszám felett nem fizeti a NEAK a kártyapénzt a betegek után). A megnövekedett praxislétszám miatt már évek óta nem tudunk körzetünkön kívüli betegeket fogadni.
A hozzánk tartozó betegek számának növekedésével párhuzamosan nőtt a betegforgalmunk is. Ez átlagosan napi 60 beteg ellátását jelenti. A jelentős betegforgalom növekedésben szerepet játszott az igen magas számú COVID miatt kezelt beteg a tavaszi és az őszi járványhullán kapcsán. 2021-ben már jogszabályilag szabályozottan végeztük és dokumentáltuk a telemedicinális (telefonos, e-mailben történő ellátások) ellátást is. A 13 405 ellátásból 7772 volt telemedicinális ellátás, ami a pandémia miatt különösen fontos, hiszen ezek a betegek a rendelőben való megjelenés nélkül kaptak ellátás, elkerülve az esetleges megfertőződés lehetőségét. Tapasztalataink szerint a telemedicinális ellátás nem okoz hátrányt, illetve minőségbeli romlást a betegellátásban. A betegek igen jelentős része is örömmel fogadta ezt a lehetőséget és gyorsan alkalmazkodott a változásokhoz. A telemedicinális ellátások megvalósításához elengedhetetlen az e-recept írás lehetősége. A betegekkel való kapcsolattartásban a telefonos konzultáció mellett egyre nagyobb arányban az email-ben történő kommunikáció is szerepet kap. A krónikus fekvő- és nehezen mozgó betegek otthonukban való orvosi ellátása 51, nővéri ellátása 24 esetben történt, ezek döntő többsége programozottan, egyeztetett időpontban valósult meg havi rendszerességgel. Ez átlagosan 12 beteg rendszeres otthoni ellátását jelenti. A háziorvosi ellátásban törekednünk kell a betegek definitív ellátására, a járóbeteg szakellátás igénybevételével az ambuláns kivizsgálásra és kezelésre annak érdekében, hogy a fekvőbeteg ellátó rendszert csak indokolt esetben terheljük. Ez különösen igaz a koronavírus járvány miatt kialakult helyzetben. Ezek alapján a tervezett műtéteken kívül kórházi beutalásra mindösszesen 14 alkalommal került sor. A definitív ellátásra törekszünk az ambuláns betegellátásban is. Ehhez nagy számban veszünk igénybe képalkotó vizsgálatokat és labordiagnosztikát (összesen 2358 beutalás). Szakorvosi vizsgálatra beutalás 609 esetben történt. Ezen beutalások egy része adminisztratív okú (gyógyszerjavaslat hosszabbítása, magasabb szintű képalkotó és laborvizsgálatokra való beutalás). Nagy számban kezelünk betegeket magas vérnyomás (669 fő), zsíranyagcsere-zavar (293 fő), cukorbetegség (171 fő) miatt. Jelentős számú beteget gondozunk szív-, érrendszeri betegségek miatt (kb. 300 fő). Ezen betegségek előfordulási aránya az országos átlagnak megfelelő. Sok betegünk szorul ellátásra gerinc- és mozgásszervi panaszok miatt. Ezen betegségcsoport miatt vesznek igénybe a betegek nagyobb számban táppénzes ellátást az akut felső légúti betegségek mellett. Kiemelném, hogy igen nagy számban (241 fő) kezelünk betegeket pajzsmirigy betegség (döntő részben alulműködés) miatt. Ebben a betegségcsoportban a nők száma ötször magasabb (201 fő). 2021-ben 25 (13 férfi, 12 nő) betegünk hunyt el. Közülük 7 férfi daganat, 3 férfi szív-, érrendszeri betegség, 2 férfi koronavírus fertőzés, 1 férfi súlyos Parkinson betegség, 5 nő daganat, 3 idős nő szív-, érrendszeri betegség, 1 nő veseelégtelenség, 1 nő demencia, 2 nő koronavírus fertőzés következtében hunyt el. járóbeteg szakellátás gerincét a város lakóinak a Dunakeszi Szakrendelő nyújtja. A meglévő rendelések többnyire elfogadható szakmai színvonalúak. A diabetológiai szakrendelés szakmai színvonala kiemelkedően magas, bár a tavalyi évben ezen a rendelésen is igen hosszú előjegyzési idők alakultak ki. A kistarcsai Flór Ferenc Kórház ellátási területébe tartozunk néhány szakrendelésen (angiológia, érsebészet). Mivel ez a kórház is részt vett COVID ellátásban, az ott dolgozó kollégák kapacitása is jelentősen lecsökkent, hiszen a COVID osztályokon (is) dolgoztak. A Vasút-egészségügyi Szakrendelőben csaknem minden szakrendelés megtalálható és fogadják a fótiakat is. A fekvőbeteg-ellátás a 2021 évben városunk lakóit illetően nem változott. A választott idejű kórházi kezelések, kivizsgálások elérése továbbra is nehézkes, szinte megoldhatatlan, törekszünk arra, hogy ambuláns formában történjenek a kivizsgálások. Kórházi felvételre lényegében csak a sürgősségi osztályon történő kivizsgálás után kerülhet sor, amennyiben ezt a beteg állapota indokolja. Ez nagyban nehezíti az idős, mozgáskorlátozott betegek ellátását, hiszen az ambuláns kivizsgálás ezeknél a betegeknél sokszor nagyon nehezen oldható meg. Az igen szűkös fekvőbeteg kapacitások további szűkülése miatt nem várható ebben a kérdésben javulás. A házi szakápolási szolgálat igen magas színvonalon végzi munkáját. Legtöbbször krónikus
sebek rendszeres kötözésében vannak segítségünkre. Az őszi influenza oltás iránt betegeink igen nagy érdeklődést mutattak, ebben az évben elegendő oltóanyag állt rendelkezésünkre. Továbbra is jó az együttműködés a laboratóriummal, a nőgyógyászati, ultrahang szakrendeléssel, a gyógyszertárakkal, a házi szakápolási szolgálattal, a területi gondozási központtal, a védőnői szolgálattal, családsegítő szolgálattal és az ESZEI vezetésével. Az itt dolgozó kollégák munkájukat magas szakmai színvonalon, lelkiismeretesen végzik. A városban dolgozó háziorvos, fogorvos és gyermekorvos kollégákkal jó a kapcsolatunk. A helyben lévő szakrendelések, a laboratórium nagy segítség a munkánkhoz, a kollégák készségesek nemcsak az elektív ellátásban, de sürgős esetben is rendelkezésünkre állnak. A 2021-es évben a tavaszi járványhullámmal együtt zajló oltási program igen nagy terhet rótt az egészségügyi ellátó rendszerre. Ezt praxisunkban is érzékeltük. A tavaszi hullám a lényegében még oltatlan népességet tette próbára. Az igen magas számú fertőzött telefonon történő ellátása, követése komoly, igen nehéz feladatot jelentett. A betegek személyes vizsgálatát
nyugodtabban tudtuk végezni, hiszen az egészségügyi dolgozók a COVID elleni védőoltásokat már január-februári hónapokban megkapták. A tesztelések gördülékenyebben zajlottak, elektronikusan tudtuk beküldeni a mintavétel kéréseket, tudtunk a mintavételi pontokra időpontot foglalni COVID gyanús betegeinknek. A 2021 őszén zajló negyedik járványhullám lefolyására az volt jellemző, hogy az oltott betegeknél enyhe, az oltatlan betegeknél közepesen súlyos lefolyású betegséget tapasztaltunk. Egy idős, igen gyenge általános állapotú, számos alapbetegségben szenvedő betegünk hunyt el ebben az időszakban COVID okozta tüdőgyulladás miatt. A rugalmas betegellátás érdekében, Erodium rendszer kezeli az online bejelentkezést, valamint fogadja az elektronikus kérvényeket.”
 
Dr. Szép Imre a Németh Kálmán út 40 szám alatt tartja rendelését. 
„A nappali sürgősségi orvosi ügyeletet a betegek érdekében továbbra is fontosnak tartjuk, mely természetesen a mi munkánkat is segíti, jelentősen növeli a betegek elégedettségét, miközben biztonságuk is javul az ügyelet magasabb szintű és speciális műszerezettsége miatt. Számtalan körülmény nehezíti munkánkat, bár ezek egy részére sikerült (rész)megoldást eszközölnünk. A rendelő udvarán minimális eső esetén is bokáig érő sár alakul ki, amely a leggondosabb lábtörlés mellett is jelentősen szennyezi a rendelő helységeit. A földdel behurcolt szennyeződések pedig problematikusak mindenképp. Ennek megoldása (pl. részleges térkövezés) messze meghaladja a szolgáltatók anyagi kereteit. A váró és a rendelő helységének modern festését és berendezését megcsináltuk. A rendelés alatt a folyamatos személyes megjelenések mellett gyakran előfordul, hogy a telefont nem tudjuk felvenni, mert a bent lévő ellátása élvez előnyt. Az elektronikus kéréseket (Erodium és email) rendelkezésre állási időben válaszoljuk meg. Ugyanekkor történik a komplexebb vizsgálati tervek összeállítása is. Szakmai munkánkat nehezíti a járóbeteg szakellátások egyre hosszabb várólistáinak sora, valamint a nem sürgős (ún. fix ágyas, pl. kivizsgálás) fekvőbeteg elhelyezés szinte lehetetlenné válása. Ennek szomorú mellékterméke a váci sürgősségi osztály indokolatlan terhelése a még nem sürgős, de nem is járóbeteg páciensekkel.”

Dr. Vozák Mária a Németh Kálmán út 40 szám alatt tartja rendelését. 
„Ezt az elhelyezést azért kedveljük, mert a betegeink többsége a környéken lakik és a helyettesünk is helyben van - nem kell a pacienseknek ilyenkor messzebbre menniük. Köszönjük az Önkormányzatnak, hogy a gépkocsi beálló karbantartását elvégeztette és a burjánzó növényeket levágatta. Szeretnénk, ha a növényzet ápolása folyamatos lenne. A praxis ellátásában az orvos háziorvosi, szemészeti, foglalkozás egészségügyi ellátást is végez. A praxisban két szakképzett nővér látja el a feladatokat. Az orvost közvetlen segítő nővér képzettsége körzeti közösségi szakápoló és foglalkozás egészségügyi szakápoló, a gondozó nővéré intenzív terápiás szakápoló és foglalkozás egészségügyi szakápoló. A helyettes orvosok is szakvizsgával rendelkeznek. Az előírt továbbképzések folyamatosan zajlanak. A jogszabályban előírt béremelést biztosítottam kissé túl is léptem. A praxis forgalmi és egyéb adatait-szokás szerint csatoljuk. 2021 még mindig a Covid éve volt. A betegellátáson kívül a tesztek elrendelése karanténok biztosítása a mindenkori eljárásrend alapján zajlott. Az oltások szervezése (több száz telefonhívás) oltópontokra, majd az oltások végzése, szervezésen kívül és a rendelési időn túl hatalmas erőfeszítést és elfoglaltságot jelentett. Ezen felül az influenza oltások is zajlottak. Sokszor kellett elmagyaráznunk a betegséggel kapcsolatos teendőnkön kívül, a karantén szükségességét és módját. A körzetben Covid előtt és most újra vastagbélszűrés zajlik. Eredményeként egészségjavítást, és életmentést is értünk el. Fejlesztésként az Erodium rendszert vezettük be, mely biztosítja az igazságos érkezési sorrendet továbbá Erodium kártya segítségével a gyógyszer kérelmeket és előjegyzést, így csökkentve a rengeteg telefonhívást. A jövőben próbálunk utódot is keresni. Nem adtuk még fel a reményt, hogy sikerül folyamatos átadással, a körzet megismertetésével ezt véghez vinnünk, s nem utolsó sorban a szakápolók megtartásával.”
Dr. Albert András egyéni egészségügyi vállalkozóként látja el háziorvosi praxisát. A 2021-es évben a rendelőben ellátott betegek száma 13744 fő, a praxisban lévő betegek száma 2324 fő. A szakrendelésre tovább utalt betegek száma 2677 fő. A praxisban jelenleg 1 fő orvos, 2 fő szakápoló dolgozik. A háziorvosi tevékenység segítésére a Meditors orvosi programot használják. A rendelően ellátott betegek száma 13744.
Dr. Orbán Győző a Fót Szent Benedek u. l5 szám alatti rendelőben biztosítja, a területi ellátási kötelezettségét, a fóti IV sz. háziorvosi körzethez tartozó lakosok egészségügyi ellátását, a fóti Önkormányzattal kötött feladatellátási szerződés alapján. Jelenleg a háziorvosi körzet területi ellátási kötelezettsége, 14 év feletti lakosra, 2194 fő. A rendelő az Önkormányzat tulajdona, ennek működtetését rendszerben az Önkormányzat de a Bt. területi mértékarányban a működési hozzájárulási szerződés alapján saját finanszírozásból biztosítja a közművek, telefon, takarítás stb. költségeit. A finanszírozást teljesítmény arányosan a NEAK biztosítja, a jogszabályban meghatározott pontszám alapján változó jelleggel. A Kormányrendelet alapján előírt bértámogatások arány a megvalósult. A 2021-es évben a háziorvosi rendelőben különösebb hiányosságok nem merültek fel. Az új Egészségügyi Központ közeljövőben tervezett kivitelezésére tekintettel, új beruházást a rendelő nem igényel. A háziorvosi praxist egy szakképzett háziorvos és két a jogszabályban előírt szakképzettséggel rendelkező ápolónő látja el jelenleg alkalmazotti jogviszonyban dolgoznak. Illetményük a jogszabályban előírtnál magasabb. A praxisba bejelentettek száma: 3003 fő, 2021-es évben összesen 10607 beteget láttunk el.

Dr Fürész József egyéni vállalkozóként dr. Vincze Katalin praxisában helyettesített rész időben heti két alkalommal a 2l51 Fót Szent Benedek u. l5 szám alatti rendelőben látott el. A rendelő két helyiségből és két „betegöltözőből” áll. A rendelőt felváltva két praxis használja, helyiségei túlzsúfoltak, bútorzata elavult, túlméretezett, a két praxis által külön-külön használt fogyó anyagok és gépek tárolása a rendelőnek raktárhelyiség jelleget ad. Az internet elérés csak mobil hálózati kapcsolattal lehetséges, így nagyon lassú, a két gép működését csak akadozva szolgálja ki. Az 5 napos rendelési időből 2 nap tartozik ehhez a szolgáltatóhoz, a további 3 napot dr Kővágó Kálmán teljesíti szerződés szerint. A két praxis adatbázisa nincs összekötve, ezért a betegek adatai csak az informatikai rendszer hordozásával megoldható. A praxis mobil telefonon és a központon keresztül is elérhető. A telefont a két praxis között ugyancsak mozgatni kell, ami, tekintettel arra, hogy asztali telefon szolgáltatja a mobil telefon funkciót ugyancsak nehézkes. A telefon jelenleg kép fogadására nem alkalmas (pl Covid teszt, bőr elváltozás, EKG kép stb) ezért kevéssé támogatja a telemedicinális megoldásokat. A rendelőt részben az önkormányzat működteti. Soron kívüli beszerzések révén a praxis hozzájutott a rendelőben legalapvetőbb az eszközökhöz (köszönjük). A preventív jellegű vizsgálatok és a háznál történő vizsgálatok, valamint az intelligens eszközök (pl szakértői programmal ellátott EKG) eszközparkja azonban fejlesztendő. Szerződés szerint csak az orvosi ellátást biztosítjuk, a szakdolgozót az önkormányzat biztosítja szerződéses jogviszonyban. Megállapodás szerint dr Fürész József és dr Kővágó Kálmán szükség szerint egymást helyettesítik. A szakdolgozó esetében azonban nincs tartalék megoldás, ami betegségek és szabadság esetén az ellátásban akadályt jelentett, jelent. A praxisba 1883 fő van jelenleg (2022.04.) bejelentve. A praxis által nyújtott szolgáltatás számos területen fejleszthető és fejlesztendő. Az informatikai lehetőségek kiépítésével a betegelőjegyzés, az időpontfoglalás, a távkonzultáció, a beteg-orvos találkozó nélkül is megoldható (pl: bizonyos receptek felírása) feladatok, a praxishoz tartozók egészségfejlesztés, betegség megelőzés témakörében történő tájékoztatása stb. A praxis műszerezettsége rendkívül alapfokú. A betegségek korai kiszűrése csak igen kis létszámra és csak jelentős emberi erőforrás igénybevételével lehetséges. Az intelligens EKG, Kar-láb vérnyomásmérő, Holter vérnyomásmérő stb. jelentős előrelépést jelentene.	

Dr. Kővágó Kálmán a rendelő az egészségügyi előírásoknak megfelelő. a felszerelés előírásoknak eleget tesz. Megfelelő digitális eszközökkel is rendelkezik. A praxis egy háziorvossal és egy felnőt szakápolóval látja el a betegeket. A praxisközösségek most készítik elő az előírásoknak megfelelve a közösségek munkáját. Ez rendelés idejének változást jelent, mert heti négy óra szűrés és gondozás a rendelés idejét megváltoztatja és a betegek aktív részvételét is igényli. A Covid időszak a megnövekedett adminisztrációs tevékenységek nehezítették, az oltás szervezés és az oltás bonyolult volt. Körzetünkben helyben szerveztük az oltásokat és a két körzetbe 750 oltást adtunk be a rendelőben egy részét.

Az Emergency Services Kft. látja el a felnőtt és gyermek háziorvosi ügyeletet a 2021-es év során határozott időtartamra szóló szerződéssel, mely szolgáltatás az egészségügyi alapellátás hatáskörébe tartozik. 
„A lakosság számára, az adott körülmények között, elérhető legmagasabb színvonalú alapellátási, ügyeleti és sürgősségi ellátásra szervezett tevékenységi köröket foglal magába. A sürgős szükség körébe tartozó egészségügyi szolgáltatás minden olyan egészségügyi tevékenység, amelyet a „sürgős szükség körébe tartozó egyes egészségügyi szolgáltatásokról” szóló 52/2006. (XII.28.) egészségügyi rendelet meghatározott, az életet veszélyeztető állapotok és betegségek szakszerű ellátása, valamint azok maradandó egészségkárosító hatásának megelőzése érdekében a beteg-ellátás keretében végeznek, a diagnózis felállításáról a tisztázott kórállapot első alkalommal történő szakszerű ellátásáig. 2020 március 13-án megjelent az első eljárásrend az új koronavírus betegség (COVID-19) járványkezeléssel kapcsolatosan. A betegek nagy része a járványhelyzetet nehezen viselte a kollégák pszichés támogatására is nagy szükség volt. Az ügyelethez forduló betegek a kezdeti időkben   megértőbbek voltak, később türelmetlenné váltak. a konfliktuskezelés érdekében a vezetőség a kollégákat próbálta ellátni instrukciókkal e-mailben. Az ügyelet zökkenőmentességét folyamatos tájékoztatással és extra felszerelésekkel segítettük. A speciális eszközök és fertőtlenítő szerek beszerzése folyamatosan emelte a költségeket. A személyzeti hiány szerencsére nem akadályozta az ügyeleti ellátás folyamatosságát. Kollégáink szigorúan betartott a járványhelyzetben érvényben lévő szabályokat, így nem volt kiesés a betegellátásban.  A 2021-es évben 1829 főt láttunk el, 1495 felnőtt 226 gyereket. Ambuláns ügyeleti ellátást 1398 esteben, hívás után 323 főt, telefonos tanácsadással 108 főt láttunk el. Az ügyeletet a 4/2000/IL. 25. /EÜM Rendelet a szakdolgozói és tárgyi feltételeket a 60/2003. (X.20) ESZCSM rendelet az egészségügyi szolgáltatások nyújtásához szükséges szakmai minimum feltételekről szabályozza elsősorban. a rendeletben meghatározott eszközök, gyógyszerek személyi feltételek rendelkezésre állnak, teljesülnek. Cégünk jelentős figyelmet fordít a szakmailag és etikailag is megfelelő szakszemélyzet biztosítására. Legfontosabb a szakmai ismeretek meglétére és annak fejlesztésére amire sok energiát fordítunk. Az ügyeletet ellátó orvosnak elsősorban sürgősségi ismeretekkel kell rendelkeznie, hogy megfelelő döntést tudjon hozni a beteg további ellátásáról. 2021-ben a halottszemle és a Halott Vizsgálati bizonyítvány kitöltésében fontos változások következtek be. Az ügyeletes ápoló feladata a betegek fogadása, a gépkocsivezető feladata és felelőssége a gépjármű megfelelő műszaki állapotának biztosítása. Jelenleg az ügyeleten 6 orvos teljesít szolgálatot. Szoros jó kapcsolatot fejlesztettünk ki az Országos Mentőszolgálat Regionális szervezetével sok kollégánk dolgozik a mentőszolgálatnál. A területet ellátó kórház vezetőségével, elsősorban a sürgősségi osztállyal szoros együttműködésben dolgozunk. Munkánk során törekszünk a szakszerű és pontos ellátásra, ennek ellenére előfordulnak betegpanaszok. A panaszokat igyekszünk minden esetben kivizsgálni. A 2021-es évben 8 panasz érkezett az ügyeleti ellátással kapcsolatban, igyekeztünk mindegyiket kivizsgálni.”      

Dr. Albi Marianna gyermekorvos a házi gyermekorvosi ellátást egy fő vállalkozó csecsemő és gyermekgyógyász szakorvos, a 2.számú körzetet vállalkozóként, az 1.számú körzet helyettesítését az Önkormányzattal kötött feladatellátási szerződés alapján látja el. Az 1.számú házigyermekorvosi körzetet pályázati úton hirdetjük több felületen is letelepedési támogatással együtt, de a pályázat eddig még nem járt eredménnyel. 
„A 2021-es évben az 1.számú házigyermekorvosi körzetben 3218 gyermek, a 2. számú házigyermekorvosi körzetben 8253 gyermek ellátása történt. A Rota-vírus elleni ingyenes vakcinát - melyet védőoltás program keretében Fót Város Önkormányzata 2016 –tól biztosít a fóti lakosok számára - a családok továbbra is nagy örömmel fogadták. A Fót II.sz. gyermekorvosi körzetben, 2021 évben 183 gyermek oltása történt meg. A praxisunk működésének jellemzője, hogy a családok gondozását, ellátását a továbbiakban is a magas szintű, preventív védőnői munkára, és a családsegítő szolgálat tevékenységére támaszkodva, közösen megszervezve végezzük. Kádárné Újvári Tünde csecsemő és gyermek szakápoló is rendszeresen részt vesz minden szinten tartó szakápolói továbbképzésen. Továbbá a praxis orvosa és asszisztense is Egészségügyi Elektronikus Szolgáltatói Tér felhasználói vizsgát tett az EESZT-ILIAS keretén belül a használati jogosultságot illetően. A járványügyi előírások maximális betartásával, a szülők türelmes együttműködésével esetenként a „telemedicinát” használva, melyben óriási segítség volt asszisztensem Kádárné Újvári Tünde kimeríthetetlen energiája – sikerült a betegellátást és a prevenciós feladatokat megfelelően ellátni. 2021 augusztus hónaptól (jelenleg is) helyettesítem - Fót Önkormányzatával kötött helyettesítési szerződés alapján – a gyermekorvos nélkül maradt I. sz. gyermekkörzetet. Ez duplájára növelte a betegforgalmat beleértve a tanácsadást is. Számomra nagyon nagy teher, hogy helyettesem Dr Kővári Zita is már egy idős, több munkahelyen is helytálló kollega. Így csak ritka esetben tudom igénybe venni a segítségét. Úgy gondolom ez a helyzet országosan is így van, nem egyedülálló Fót problémája.”
Dr. Tóth Zsuzsanna fogorvos az 1-es és a 3-as számú fogorvosi praxist látja el. 
„A rendelkezésünkre álló ingatlan állapota, mint mindenki tudja, kritikán aluli. Minden hónapban elromlik valami, ami az épülethez tartozik, omlik a vakolat és sorolhatnám. Ami a praxis felszerelését illeti, minden az ÁNTSZ előírásoknak megfelel, tehát, részünkről minden rendben van. A praxisban dolgozók, az előírásoknak megfelelő végzettséggel rendelkeznek, az előírt 5 éves továbbképzési ciklusokat folyamatosan teljesítik, Dr Tóth Zsuzsanna asszisztense Gódor Lászlóné szakasszisztens és Harangozóné Farkas Dóra szakasszisztens mindketten dentál higiénikus szakemberek. A pandémia ellenére, az előjegyzéssel gördülékenyen ment a rendelés, figyelve az előírásokra. A praxisba bejelentkezettek száma nem változott, az ápolási esettek száma 3842 fő. Örömmel tapasztaljuk megjelent pacienseknél a száj higiéné javulását, különösen a gyerekeknél. Megszaporodott, a fogászati szűrésre megjelentek száma. A megelőző, szűrő, egészségnevelési tevékenységet, a személyes találkozáskor fejtjük ki, aminek kézzelfogható haszna van. A praxis szempontjából kiemelkedő esemény, hogy eddig élve megúsztuk a covid járványt, ami köztudott, hogy nagyon sok egészségügyi dolgozó életébe is került. Nagyon szeretnénk, ha megépülne az új rendelő, ahol megfelelő körülmények között fogadhatnánk a pacienseket.”
Az ESZEI egyik egysége, az Egészségügyi Szolgálat, amely a Védőnői Szolgálatot és az Iskola-egészségügyi Szolgálatot foglalja magában. A város területi védőnői szolgálata hét körzettel működik a Szent Benedek utca 15. szám alatt, míg az iskola egészségügyi-védőnői feladatokat három fő védőnő biztosítja. 2021-ben a védőnői szolgálat személyi feltétele teljesen megoldódott. A védőnői szolgálat keretében az intézmény a 7 védőnőt és 3 iskolavédőnőt foglalkoztat. Valamennyi védőnő az Önkormányzat által fenntartott ESZEI állományában, közalkalmazotti jogviszonyban állt. 2021. március 1-i hatállyal a védőnők közalkalmazotti jogviszonya átalakult egészségügyi szolgálati jogviszonnyá.  Az ESZEI keretein belül működik az iskola-egészségügyi szolgálat az ESZEI beszámolójában részletezettek szerint. A szakmai képzéseket a 2021-ben 5 területi védőnő teljesítette. A családsegítő munkatársaink, 2 fő pszichológus, 3 fő családsegítő munkatárs, akik a kreditpontos szakmai képzéseket a 2021-es évben is elvégezték. Az iskolaegészségügyi ellátást az iskola védőnők a fóti óvodákba, általános iskolákba és gimnáziumokba. A védőnői munka két fő pillére: tanácsadás és a családlátogatás, emellett azonban számos adminisztrációs feladatot is el kell látniuk. Feladataik között szerepel klubok tartása, óvodai tisztasági vizsgálat elvégzése, egészségnevelés, havi védőnői jelentés, oltási jelentés, költözések nyomon követése. Emellett működik az Egészségügyi Központ, ahol egy fő központvezető státusz került kialakításra, ezt a státuszt a 2021-es évben nem sikerült betölteni. Mindennapi tevékenységüket az alábbi alapvető rendeletek mentén végzik a területi védőnői ellátásról szóló 49/2004.(V.21) számú ESZCSM rendelet és a várandósgondozásról szóló 26/2014.(IV.8) számú EMMI rendelet alapján. Ebben az esetben fontos volt a személyes találkozás, a terhességi toxémia szűrővizsgálat, magzati szívhang ellenőrzés megtörténjen. Családlátogatásra csak nélkülözhetetlen esetekben került sor az újszülöttek és a fokozott gondoskodást igénylők esetében. 2020/2021-es tanévben 1000 védőoltás beadására került sor. Ebben az évben is sokan éltek a lehetőséggel, hogy megkapják a HPV elleni GARDASIL típusú védőoltást a 7. osztályos tanulók körében, amely 9 szerotípus ellen véd.      
A fentiek alapján az alábbi határozati javaslatokat terjesztem a Tisztelt Képviselő-testület elé.

III. Határozati javaslatok:

…/2022. (VII.7.) KT-határozatok
Fót Város Önkormányzat Képviselő-testülete az egészségügyi alapellátás 2021. évi helyzetéről szóló beszámolókat az előterjesztés 1. sz. mellékletében foglaltak szerint elfogadja, és felkéri a polgármestert, hogy a Képviselő-testület döntéséről a település orvosait írásban értesítse.
Felelős: polgármester 
Határidő: 2022. július 31.

· az egészségügyi alapellátásról szóló 2015. évi CXXIII. törvény

